РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 55

от заседание на комисия ”Управление на собствеността”
към Пленума на Висшия съдебен съвет, проведено на 15.11.2017 г.

Днес, 15.11.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански
                                                                                       
ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - старши експерт - юрист в дирекция „Управление на собствеността на съдебната власт“.

1. ОТНОСНО: Писмо от председателя на Апелативен съд гр. Варна с вх. № ВСС-14390/27.10.2017 г. с искане за отпускане на средства за изграждане на помещение за класифицирана информация /10 200 лв. с ДДС/; изграждане на сървърно помещение и ремонт на санитарни помещения /9 660,95 лв. с ДДС/; и подмяна на интериорни врати /5 100 лв. с ДДС/ на обща стойност 24 961 лв. с ДДС. (Обсъждането по т. 1 ще се проведе съвместно с Комисия „Бюджет и финанси” към Пленума на ВСС).

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТЛАГА разглеждането на т. 1 от настоящия дневен ред за следващото заседание на Комисията.
1.2. ВЪЗЛАГА на дирекция „Управление на собствеността” да комплектова преписката с повече от две оферти, съгласно указанията по писмо рег. № 91-00-070/14.05.2014 г.

2. ОТНОСНО: Съгласуване на документация за провеждане на обществена поръчка с предмет: „Ремонт на Съдебна палата гр. София, бул. „Витоша” № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавеле”, стаи с №№ 26, 27, 28 и 29 на І-ви сутерен (откъм ул. „Алабин”) и преустройство на две гаражни клетки в работни помещения”, по писмо вх. № ВСС-13993/19.10.2017 г. на председателя на Върховен касационен съд.
Приложение: Доклад от инж. Дениза Павлова, началник на отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	2.1. ПРИЕМА становището на инж. Дениза Павлова - началник на отдел „Инвестиции и строителство“ в дирекция „Управление на собствеността на съдебната власт“
	2.2.СЪГЛАСУВА документация за провеждане на обществена поръчка с предмет: „Ремонт на Съдебна палата - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул.„Лавеле“), стаи с №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения““ по писмо per. № ВСС-13993/19.1О.2017г. на председателя на Върховен касационен съд.
	2.3.ИЗПРАЩА решението по т. 2 от настоящия протокол ведно със становището на инж. Дениза Павлова - началник на отдел „Инвестиции и строителство“ в дирекция „Управление на собствеността на съдебната власт“ на председателя на Върховен касационен съд.

3. ОТНОСНО: Писмо от председателя на Административен съд гр. Габрово с вх. № ВСС-12285/15.09.2017 г. за отпускане на финансови средства за съфинансиране изграждането на противообледенителна инсталация по покривна конструкция на сградата, предоставена за ползване на Административен съд гр. Габрово, находяща се на ул. „Райчо Каролев” № 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           3.1. Извършването на разход от Административен съд гр. Габрово за изпълнение на противообледенителна инсталация е целесъобразен и необходим. Стойността на разхода, съобразно ползваната част от Административен съд гр. Габрово е определена на 9 030,00 лв. на база количествено-стойностна сметка.
          3.2. ИЗПРАЩА решението по т. 3 от настоящия протокол на комисия „Бюджет и финанси“, за корекция на бюджета на Административен съд гр. Габрово.

4. ОТНОСНО: Писмо от председателя на Административен съд гр. Ямбол с искане за отпускане на средства за ремонт на отоплителна инсталация на стойност 11 408,76 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           4.1.Извършването на разход за авариен текущ ремонт на отоплителна инсталация в Административен съд гр. Ямбол е неотложно необходимо. Стойността на разхода е определена на 11 410 лв. с ДЦС, съгласно най-ниската оферта.
           4.2.ИЗПРАЩА решението по т. 4 от настоящия протокол на комисия „Бюджет и финанси”, за корекция на бюджета на Административен съд гр. Ямбол.

5. ОТНОСНО: Писмо от председателя на Окръжен съд гр. Благоевград с вх. № ВСС-14311/26.10.2017 г. с искане на отпускане на средства за неотложен ремонт – подмяна на автоматична гаражна врата, на стойност 2 330,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           5.1.Извършването на разход за подмяна /доставка и монтаж/ на автоматична гаражна врата в Окръжен съд гр. Благоевград е неотложно необходимо. Стойността на разхода е определена на 2 330,00 лв. с ДДС, съгласно най-ниската оферта.
           5.2.ИЗПРАЩА решението по т. 5 от настоящия протокол на комисия „Бюджет и финанси”, за корекция на бюджета на Окръжен съд гр. Благоевград.

6. ОТНОСНО: Писмо от председателя на Окръжен съд гр. Добрич с вх. № ВСС-14347/26.10.2017 г. с искане за отпускане на средства за текущ ремонт на разпределително и главно ел. табло – подмяна на нестандартна апаратура и привеждането им в състояние, отговарящо на техническите норми за безопасност, на стойност 2 352,77 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           6.1.Извършването на разход за текущ ремонт на разпределително и главно ел. табла - подмяна на нестандартна апаратура и привеждането им в състояние, отговарящо на техническите норми за безопасност в Окръжен съд гр. Добрич е неотложно необходимо. Стойността на разхода е определена на 2 353 лв. с ДЦС, съгласно най-ниската оферта.
           6.2.ИЗПРАЩА решението по т. 6 от настоящия протокол на комисия „Бюджет и финанси”, за корекция на бюджета на Окръжен съд гр. Добрич.

7. ОТНОСНО: Писмо от председателя на Окръжен съд гр. Стара Загора с вх. № ВСС-14442/30.10.2017 г. с искане за отпускане на средства за извършване на авариен текущ ремонт по тавани след застрахователно събитие на стойност 681,48 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           7.1. Извършването на разход за извършване на авариен текущ ремонт по тавани след застрахователно събитие в Окръжен съд гр. Стара Загора е неотложно необходимо. Стойността на разхода е определена на 682 лв. с ДДС, съгласно най-ниската оферта.
           7.2.ИЗПРАЩА решението по т. 7 от настоящия протокол на комисия „Бюджет и финанси”, за корекция на бюджета на Окръжен съд гр. Стара Загора.

8. ОТНОСНО: Писмо от председателя на Районен съд гр. Гоце Делчев с вх. № ВСС-14454/30.10.2017 г. с информация за невъзможност за усвояване на одобрените средства в размер на 14 000 лв. за стълбищен робот, поради спецификата на стъпалата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           8.1.ПРИЕМА ЗА СВЕДЕНИЕ писмото от председателя на  Районен съд гр. Гоце Делчев с вх. № ВСС-14454/30.10.2017 год. съдържащо информация за невъзможност за усвояване на одобрените средства в размер на 14 000 лв. за стълбищен робот, поради спецификата на стъпалата.
         8.2.ИЗПРАЩА решението по т. 8 от настоящия протокол  на дирекция „Бюджет и финанси“, за сведение.

9. ОТНОСНО: Писмо от председателя на Районен съд гр. Попово с вх. № ВСС-15047/10.11.2017 г. с искане за отпускане на средства за заплащане на монтирана по погрешка топлоизолация по фасадата на пристройката на стойност 5 107,56 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.Извършването на разход за текущ ремонт - топлоизолиране на задна фасада на пристройка в Районен съд гр. Попово е неотложно необходимо. Стойността на разхода е определена на 5 107,56 лв, с ДДС, съгласно оферта от изпълнителя.
Мотиви: 
В резултат на допусната грешка от страна на изпълнителя е монтирана топлоизолация по фасадата на северната страна на пристройката и надстройката на сградата, без същата да е включена в проекта на Община попово, във връзка с дейности свързани с подобряване на енергийната ефективност на сградата. Демонтажа на поставената топлоизолация, върху северната част от сградата ще нанесе сериозни щети по нея, тъй като топлоизолацията е закрепена с дюбели към сградата. Предвид изложеното и с оглед на това, че фасадата на сградата представляваща надстройка и пристройка е в лошо експлоатационно състояние, считам че е неоправдано премахването на вече поставената топлоизолация.
Предложената цена е формирана на база количествено-стойностна сметка по дейности и единични цени, предложени от изпълнителя по договора за изпълнение на енергийната ефективност. 

9.2.ИЗПРАЩА решението по т. 9 от настоящия протокол на комисия „Бюджет и финанси”, за корекция на бюджета на Районен съд гр. Попово.

10. ОТНОСНО: Писмо от председателя на Районен съд гр. Сливен (съгласно заповед № РД-13-202/13.10.2017 г.) с вх. № ВСС-14432/30.10.2017 г. с искане за отпускане на средства за текущ ремонт на три кабинета и две канцеларии, на обща стойност 4 638,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           10.1.Извършването на разход за текущ ремонт на три кабинета и две канцеларии в Районен съд гр. Сливен е аварийно необходимо. Стойността на разхода е определена на 4 638 лв. с ДДС, съгласно най-ниската оферта.

           10.2.ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Сливен.
           10.3. ВЪЗЛАГА на дирекция „Управление на собствеността” да подготви писмо до административните ръководители на органите на съдебна власт /което да съдържа указания свързани с извършването на текущите ремонти в сградите на органите на съдебна власт, както и във връзка със средствата отпускани за строително-монтажни работи/, което да бъде внесено за утвърждаване в следващото заседание на Комисията.

11. ОТНОСНО: Изпълнение на решение по т. 14 от протокол № 52/01.11.2017 г. на Комисия „Управление на собствеността” във връзка с недвижим имот, находящ се в гр. Тервел, ул. „Св. Св. Кирил и Методий” № 4, предоставен за нуждите на съдебната власт.
Приложение: Доклад от инж. Димитър Шиклев – главен експерт в  отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           11.1.Извършването на разход за препроектиране и реконструкция на предоставена сграда за нуждите на съдебната власт в гр. Тервел, ул. „Св.Св. Кирил и Методий“ № 4, е нецелесъобразно.
           Мотиви: Предоставеният имот е в състояние на саморазрушаване, надхвърля няколкократно нуждите на съдебната власт, и реконструкцията му, както и последващата му поддръжка са неизгодни и нецелесъобразни.
           11.2.ВЪЗЛАГА на административните ръководители на органите на съдебната власт в гр. Тервел да осъществят делова среща с кмета на община Тервел, с оглед постигане на принципно съгласие по предоставяне на ползваните от тях имоти за безвъзмездно и безсрочно управление на Пленума на Висшия съдебен съвет по реда на Закона за общинската собственост, както и за удовлетворяване отправеното искане от негова страна за предоствяне на имота по т. 11.1. в собственост на община Тервел по реда на Закона за държавната собственост.
           11.3.За действията по т. 11.2. административните ръководители на органите на съдебната власт в гр. Тервел да изготвят доклад до комисия „Управление на собствеността“.

12. ОТНОСНО: Писмо от председателя на Районен съд гр. Тервел с вх. № ВСС-14366/31.10.2017 г. с искане за отпускане на средства за довършване на текущ ремонт – обръщане около подменена дограма и боядисване, на стойност 4 775,00 лв. без ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.Извършването на разход за довършване на текущ ремонт - обръщане около подменена дограма и боядисване в Районен съд гр. Тервел е непредвидено и неотложно необходимо. Стойността на разхода е определена на 5 730 лв. с ДДС, съгласно подадената оферта.
12.2.ИЗПРАЩА решението по т. 12 от настоящия протокол на комисия „Бюджет и финанси”, за корекция на бюджета на Районен съд гр. Тервел.

13. ОТНОСНО: Писмо от председателя на Районен съд гр. Шумен с вх. № ВСС-14443/30.10.2017 г. с искане за отпускане на средства за изготвяне на документация за провеждане на процедура по ЗОП, на стойност 3 000,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           13.1.Извършването на разход за изготвяне на документация за провеждане на процедура по ЗОП за обект: „Изготвяне на проектна документация за изменение на ПУП, гр. Шумен, ул. „Карел Шкорпил“ № 1“ е целесъобразно. Стойността на разхода е определена на 3 000 лв. с ДДС, съгласно подадената оферта.
           13.2.ИЗПРАЩА решението по т. 13 от настоящия протокол на комисия „Бюджет и финанси”, за корекция на бюджета на Районен съд гр. Шумен.
14. ОТНОСНО: Проект на решение относно сключване на договори за услуги с доставчиците: „Софийска вода” АД, „Топлофикация София” ЕАД, „ЧЕЗ Електро България” АД, „Овергаз Мрежи” АД, отнасящи се за сгради, предоставени в управление на ВСС.
Приложение: Доклад от Надежда Петрова – старши експерт – икономист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА НА Пленума на Висшия съдебен съвет да вземе следното решение:
1.	УПЪЛНОМОЩАВА Боян Георгиев Магдалинчев — представляващ Висшия съдебен съвет да сключва договори за предоставяне на услуги с доставчиците: „Софийска вода” АД, „Топлофикация София” ЕАД, „ЧЕЗ Електро България” АД, Овергаз Мрежи” АД, отнасящи се за сгради, предоставени в управление на ВСС.
2.	УПЪЛНОМОЩАВА Надежда Олеговна Петрова - старши експерт -  икономист в отдел „Управление на собствеността“ към дирекция „Управление на собствеността на съдебната власт“ да представлява Висшия съдебен съвет, при подаване на заявления, молби и декларации пред: „Софийска вода” АД, „Топлофикация София” ЕАД, „ЧЕЗ Електро България” АД, Овергаз Мрежи” АД, както и да извършва други правни и фактически действия във връзка със сключените договори за предоставяне на услуги.
3.	ВНАСЯ предложението като допълнителна точка в редовно заседание на Пленума на ВСС, насрочено за 16.11.2017 г.

15. ОТНОСНО: Проект на решение на Комисия „Управление на собствеността” във връзка с прилежащия двор към сградата на ВСС, находящ се на ул. „Екзарх Йосиф” № 12, гр. София.
Приложение: Доклад от Владимир Димитров – старши експерт – юрисконсулт в дирекция „Управление на собствеността на съдебната власт” в изпълнение на решение на КУС, взето по протокол № 51/25.10.2017 г., т. 15.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		15.1.Приема за сведение предложеният вариант за разпределение на паркоместата в прилежащия към сградата на ВСС двор.
		15.2.КАНИ директора на Национален институт по правосъдието на следващото заседание на Комисия „Управление на собствеността” към Пленума на Висшия съдебен съвет, което е насрочено за 29 ноември 2017 г., от 10,30 часа, в зала 512, в сградата на ВСС.
		15.3.Писмено да се изиска от ГД „Охрана“ от началото на 2018 г. да поеме охраната на прилежащото към сградата на ВСС дворно място.
16. ОТНОСНО: Отразяване на промени в Акт № 001/28.05.2001 г. за публична държавна собственост или съставяне на нов акт за недвижим имот на съдебната власт в гр. София, ул. „Черковна” № 90.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1.ПРИЕМА за сведение доклада от Лидия Кирилова - главен експерт в дирекция „Управление на собствеността на съдебната власт“.
16.2.1.ОПРЕДЕЛЯ Владимир Димитров - старши експерт-юрист в дирекция „УССВ“ при ВСС и инж. Лидия Кирилова - главен експерт в дирекция „УССВ“ за участие в работна среща с административния ръководител -председател на Специализиран наказателен съд, представители на ДКСИ и на МРББ, за уточняване на реда за актуване на недвижимия имот в гр. София, ул. „Черковна” № 90.
16.2.2.ВЪЗЛАГА на лицата, определени по т. 16.2.1. да изготвят протокол от проведената работна среща, който да се представи на комисията.
16.3.ИЗПРАЩА решението по т. 16.2 на административния ръководител - председател на Специализиран наказателен съд - за участие, на председателя на ДКСИ и на министъра на регионалното развитие и благоустройството за определяне на експерти в работната група.

17. ОТНОСНО: Проект на писмо до административните ръководители на органите на съдебна власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ОДОБРЯВА текст на писмо.

18. ОТНОСНО: Писмо от председателя на Апелативен съд гр. София с вх. № ВСС-14626/02.11.2017 г. във връзка с нуждата от помещения за съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

           18.1.ПРИЕМА ЗА СВЕДЕНИЕ писмото на административният ръководител - председател на Апелативен съд гр.София.
           18.2.ВЪЗЛАГА на дирекция „УССВ“ да поиска писменото становище за предлаганите промени от административните ръководители на Върховен касационен съд, Военно-апелативен съд, Окръжен съд София и Военен съд гр. София.
             18.3. ВЪЗЛАГА на дирекция „Управление на собствеността на съдебната власт” да актуализира изготвения Анализ на сградния фонд гр. София към настоящия момент и СФОРМИРА работна група в състав: за председател - г-жа Пламена Цветанова – член на Висшия съдебен съвет и на Комисия „Управление на собствеността” към Пленума на ВСС и членове на работната група: инж. Дениза Павлова – началник отдел „ИС”, инж. Димитър Шиклев – главен експерт в отдел „ИС”, г-н Владимир Димитров – старши експерт – юрисконсулт в дирекция „Управление на собствеността” и г-жа Надя Горгорова – младши експерт в дирекция „Управление на собствеността“.
           18.4 На следващо заседание КУС да разгледа Анализ на сградния фонд гр.София за изготвяне на визия за оптималното му използуване.

19. ОТНОСНО: Писмо от председателя на Окръжен съд гр. Смолян с вх. № ВСС-14747/06.11.2017 г. относно откриване на процедура по отдаване под наем на 1/3 част от помещение с предназначение за регионален център за консултиране на физически лица, администриран от НБПП и Адвокатски съвет – Смолян.
Приложение: Проект на писмо.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1.ОДОБРЯВА проект на писмо до г-н Любен Хаджииванов - председател на Окръжен съд гр. Смолян

20. ОТНОСНО: Писмо от изпълнителния директор на ЗАД „Булстрад Виена Иншурънс Груп” с вх. № ВСС-2852/02.05.2017 г.
Приложение: Доклад от Лидия Кирилова – главен експерт в дирекция „Управление на собствеността на съдебната власт” и проект на писмо.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1.ОДОБРЯВА проект на писмо до г-н Стефан Енчев - управител на „Брокер Инс“ ООД.

21. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно ведомствения жилищен фонд на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

21.1.ПРИЕМА за сведение доклада, изготвен от  Анжела Цветанова – старши експерт – юрист в дирекция „Управление на собствеността на съдебната власт” относно ведомствения жилищен фонд на Висш съдебен съвет.
22. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно договори за наем на недвижими имоти – частна държавна собственост, представляващи ведомствени жилища от ведомствения жилищен фонд на Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

22.1.ПРИЕМА да сведение доклада на  Анжела Цветанова – старши експерт – юрист в дирекция „Управление на собствеността на съдебната власт” относно договорите за наем на недвижими имоти - частна държавна собственост, представляващи ведомствени жилища от ведомствения жилищен фонд на Висш съдебен съвет.
21.2. ВЪЗЛАГА на дирекция „Управление на собствеността” да предостави актуална информация за кандидатите, заявили желанието си да ползват ведомствения жилищен фонд на ВСС, както и обстоятелството дали отговарят на изискванията да бъдат настанени във ведомствено жилище, за следващо заседание на Комисията.
23. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно прекратяване на договор за наем на ведомствено жилище: апартамент № 44, гр. София, ж.к. „Красно село”, бл. 199, етаж 10 и освобождаване на същия.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		23.1.ПРИЕМА предложението в доклада за прекратяване на договора за наем на имот — частна държавна собственост № 56/21.07.2008 г. и допълнително споразумение от 27.11.2008 г., представляващ: апартамент № 44, гр. София, ж.к. „Красно село“, бл. 199, ет. 10 предвид протокол № 26/19.07.2017 г. на Прокурорската колегия при ВСС, във вр. с чл. 194 б, ал. 4 от ЗСВ, поради прекратяване на трудовото правоотношение на наемателя Ваня Маринова Савова-Цветанова като прокурор във ВКП и назначаването й като административен ръководител-окръжен прокурор на ОП - Плевен, с едномесечно писмено предизвестие на основание чл. 236, изр. 1, във връзка с чл. 238, изр. 1 от ЗЗД.
		23.2.ОПРЕДЕЛЯ Анжела Цветанова - старши експерт- юрист в дирекция УССВ, Надя Горгорова - младши експерт-икономист в дирекция УССВ и резервен служител Надежда Петрова - ст. експерт в дирекция УССВ, да приемат апартамент № 44, гр. София, ж.к. „Красно село“, бл. 199, ет. 10 от наемателя в срока по т. 23.1 и след изплащане на всички разходи, свързани с имота. За приемателно-предавателните действия да се състави и подпише протокол, отразяващ действителното състояние на имота. Един екземпляр от протокола да се приложи към досието на имота, съхраняващо се в дирекция УССВ и един от същия да се изпрати на дирекция БФ за сведение.

24. ОТНОСНО: Писмо от г-н Димитър Тончев - главен секретар на ВСС относно определяне на участници в конкурсната комисия по обявения конкурс за назначаване на служител на длъжността „Главен експерт” /две щатни бройки/ в отдел „Инвестиции и строителство”, дирекция „Управление на собствеността на съдебната власт”” в администрацията на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		24.1.ОПРЕДЕЛЯ г-н Стефан Гроздев – член на Висшия съдебен съвет и на Комисия „Управление на собствеността” към Пленума на ВСС за редовен член на конкурсната комисия по обявения конкурс за назначаване на служител на длъжността „Главен експерт” /две щатни бройки/ в отдел „Инвестиции и строителство”, дирекция „Управление на собствеността на съдебната власт”” в администрацията на Висшия съдебен съвет.
		24.2.ОПРЕДЕЛЯ г-н Боян Новански – член на Висшия съдебен съвет и на Комисия „Управление на собствеността” към Пленума на ВСС за резервен член на конкурсната комисия по обявения конкурс за назначаване на служител на длъжността „Главен експерт” /две щатни бройки/ в отдел „Инвестиции и строителство”, дирекция „Управление на собствеността на съдебната власт”” в администрацията на Висшия съдебен съвет.

	24.3. ИЗПРАЩА решението по т. 24 от настоящия протокол на Главния секретар на ВСС.

25. ОТНОСНО: Определяне на участник в комисия за избор на изпълнител по обявена обществена поръчка с предмет „Проектиране и изпълнение на строителни работи по отоплителна система и достъпна среда на сградата на Окръжен съд гр. Пазарджик”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		25.1.ОПРЕДЕЛЯ г-н Огнян Дамянов – член на Висшия съдебен съвет и на Комисия „Управление на собствеността” за председател на комисията за избор на изпълнител по обявена обществена поръчка с предмет „Проектиране и изпълнение на строителни работи по отоплителна система и достъпна среда на сградата на Окръжен съд гр. Пазарджик”.
	25.2. ИЗПРАЩА решението по т. 25 от настоящия протокол на Главния секретар на ВСС.

Допълнителни точки, включени за разглеждане
в заседанието на Комисия „Управление на собствеността”:

26. ОТНОСНО: Предложение от главния секретар на ВСС относно предоставяне на ведомствени жилища на ВСС за нуждите на членове на ВСС и на членове на комисиите по атестирането и конкурсите, избрани по реда на чл. 37, ал. 5 ЗСВ, които не притежават собствени жилища на територията на гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

26.1. ИЗПРАЩА предложението на главния секретар на ВСС относно предоставяне на ведомствени жилища на ВСС за нуждите на членове на ВСС и на членове на комисиите по атестирането и конкурсите, избрани по реда на чл. 37, ал. 5 от ЗСВ на Работната група за изготвяне на проект по ПОДВСС, определена по т. 3.2. от протокол № 30/03.10.2017 г. на Пленума на Висшия съдебен съвет, по компетентност.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ